LLOFRUDDIO CYFAILL, 
A gorfod bwyta ei gnawd rhag marwolaeth. 


Hanes Galarus 


Am y dioddefiadau 
mwyaf dychrynllyd ac y clybuwyd son am 
danynt erioed, oddiar dir na môr. 


MANYLION :— 


Dydd Llun, Mai y 19, 1884, hwyliodd y llong fechan, y 
Mignonette o Southampton am Australia, yn cynwys ei 
llwyth a phedwar o forwyr profedig,—Capten Thomas 
Dndley, Edwin Stephens, Edward Brooks, a llanc ieuane 
amddifad o'r enw Richard Parker. Hwyliasant or adega 
nodwyd hyd y 5ed o Gorphenaf, yn bur llwyddianus, ac 
ar y dyddiad yma, suddodd eu llong, a buont hwythau 
am 24 o ddyddiau a nosweithiau, mewn cwch bychan 
agored, heb ond y peth nesaf i ddim fel ymborth a dwfr. 
Wedi 15 diwrnod o arteithiau dychrynllyd, penderïynant 
mai gwell oedd rhoddi terfyn ar fywyd un o honynt, er 
bod yn ymborth i'r lleill rhag marwolaeth, a syrthiodd 
y dynged ofnadwy ar y llanc amddifad, a charedig, Rd. 
Parker, ac am y 9 diwrnod gweddill, buont yn byw yn 
hollol ar gnawd y truan tlawd, hyd nesiddynt gael eu 
codi ar y 29 o'r un mis gan long Germanaidd, yr hon a'u 
dygodd yn ol i dir eu gwlad, Claddwyd yr hyn oedd heb 
ei fwyta o'r bachgen yn y mor, gan y Germaniaid. 








TôN—*“ Morgan Bach.” 


Mae newyddion calon rwygol 
Yn ein cyrhaedd bron bob dydd, 
Am ryw drychinebau erchyll 
Sydd yn gwneud ein bron yn brudd; 
Weithiau dryllir ein teimladau | 
Gan y danchwa yn y gwaith, 
A cheir hanes am galedi 
Mawr, ar donau'r weilgi llaith. 

Ond er cymaint fu'r caledi 

Ar y moroedd maith a'r tir, 
Dyma'r mwyaf torcalonus ; 

O! mae'n brathu fel y dur; 
Megys ar adenydd mellten 
Y cyhoeddir yn mhob gwlad, 
Am y dioddefiadau erchyll 


Ddaeth i'n dewrion forwyr mad. 


Draw yn nghanol dwys unigedd,— 
Rhwng tymhestlog donau'r mor, 

Suddo wnaeth eu llong i'r dyfnder, 
Ond eu harbed hwy wnaeth lôr ; 

Dim ond Cwch agored bellach 
Oedd yr unig obaith gwan, 

Y gallasant er yn wyrthiol 
Gyrhaedd rywbryd at y lân. 


'Roedd y mor fel pe'n gynddeiriog, 
Am eu llyngcu oll yn fyw, 
Ond nid felly ydoedd bwriad 
Yr Un doeth sydd wrth y llyw ; 
Ac am bedwar-dydd-ar-hugain 
Yn y Cwch y buont hwy, 
Heb ond 'chydig iawn o luniaeth, 
Pwy a draetha faint eu clwy'. 


Wedi byw am bymtheg diwrnod 
Yn y 'stormydd nos a dydd, 

Heb un gobaith am ollyngdod 

O'u caethiwed mawr yn rhydd, 

Yr oedd newyn du a syched 
Bron a llethu'u natur wan 
Hwythau bellach yn rhoi fyny 

Ac mai marw oedd eu rhan. 


Yma'n nghanol dryswch meddwl 
Ac arteithiau angau du, 

Pwy o honom all ddych'mygu'n 
Hollol gywir fel y bu ; 

Capten Dudley a cyfeiriodd— 
“O! gyfeillion, caled yw, 

Son am un o honom farw, 
Er mwyn cadw'r lleill yn fyw.” 


Richard Parker, llanc caredig 

Er mor anwyl ganddynt hwy, 
Benderfynwyd oedd i farw, 

Ac i dderbyn marwol glwy' ; 
Dwedwyd wrth y tlawd amddifad 

Marw bellach raid i ti,— 
Gwell nac ini drengu'n pedwar 


Ydyw cadw bywyd tri. 


Parker hoff, ei waed ollyngwyd, 
Megys oen heb arwydd groes, 
O! mae edrych dros yr hanes 
I ni'n peru dirfawr loes; 

Ac fel rhedai gwaed y glanddyn 
Hwy a'i llarpient oll yn llwyr, 
Roedd eu poenau'n anrheithadwy 
Ac nid oes ond Duw a'i gwyr. 











4 


Am ryw naw o ddyddiau'n rhagor 
Mewn arteithiau y buont hwy, 
'Roedd a basiodd yn angherddol 
Ond yn ddyfnach aeth eu clwy”; 
Gwel'd eu hunain yn llofruddion,— 
Yfed gwaed eu cyfaill gwiw— 
Bwyta'i gnawd rhac ofn marwolaeth, 


A throseddu deddfau Duw. 


Y pedwerydd dydd-ar-hugain, 
Eto'n nghanol poenau mawr, 
Angau bron a chael ytrechaf, ŵ 
Yn y cyfwng torodd gwawr; bb 
A phan welsant yu y pellder 
Long mewn hwyliau'n agoshau , 
O! fel y ceisient dalu diolch, 
A diddiwedd lawenhau. 


W edi cael pob rhyw ymgeledd 
Oddiar ddwylaw'r llongwyr mad, 
Dygwyd hwy mewn diogelwch, v 
'Nol i dir eu hanwyl wlad ; 
Wedi cael yr holl helyntion 
Mawr y gorfoleddu sy'. 
Ond mae tynged drom y bachgen 
Anwyl Parker, byth yn ddu. 


HuacH RoBERTS ( Pererin Môn.) 


Argraffwyd gan D. Jones, Amlwch. 


